钦定古今图书集成/明伦汇编/人事典/第104卷 > 《却东西门行》魏·武帝
## 钦定古今图书集成/明伦汇编/人事典/第104卷 > 《却东西门行》魏·武帝

《鸿雁》出塞北，乃在无人乡。举翅万里馀，行止自成行。
冬节食南稻，春日复北翔。田中有转蓬，随风远飘扬。
长与故根绝，万岁不相当。奈何此征夫，安得去四方。
戎马不解鞍，铠甲不离旁。冉冉老将至，何时反故乡。
神龙藏深泉，猛兽步高冈。狐死归首丘，故乡安可忘。